|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция – Бургас |

|  |  |  |
| --- | --- | --- |
| ***гр. Бургас 8000, ул. ”Александровска” № 120*** | ***тел.:*** | ***056/ 807302, факс 056/ 816261*** |
| ***e-mail:*** | ***rzi@rzi-burgas.com*** | ***site:*** | ***www.rzi-burgas.com*** |

**ЗАПОВЕД**

**№ РД 18-23/23.12.2015 г.**

**гр. Бургас**

На основание чл. 101г, ал.4 от Закона за обществените поръчки, предвид правомощията си произтичащи от чл.9 т.3 и т.21 от Устройствения правилник на Регионалните здравни инспекции,

 **Н А Р Е Ж Д А М:**

1. Утвърждавам Протокол № 1/22.12.2015 г. на комисията, назначена със Заповед № РД 18-22/22.12.2015 г. на Директора на РЗИ-Бургас за разглеждане, оценяване и класиране на офертите в публична покана по реда на глава осма „а” от ЗОП с предмет: "Избор на изпълнител за осъществяване на охрана на сграда на РЗИ-Бургас през 2016 г."

2. На основание чл. 39, ал.1, т.6 ЗОП прекратявам процедура по реда на глава осма „а” от ЗОП с предмет: "Избор на изпълнител за осъществяване на охрана на сграда на РЗИ-Бургас през 2016 г.", поради установено нарушение при откриване на процедурата, което не може да бъде отстранено, без да се променят условията, при които е обявена процедурата.

Мотиви: В хода на разглеждане на офертите на участниците, комисията е установила, след справка в интернет страницата на РЗИ-Бургас в раздел „Профил на купувача“, че сред качените там образци на документи, които трябва да се използват от участниците, е налице техническа грешка, като е посечен неточен образец на „Техническо предложение“, който се отнася до поръчка с предмет почистване на сградата на РЗИ-Бургас, а не до поръчка с предмет охрана на сградата. Използвайки образците, качени от възложителя в „Профил на купувача“, участниците представят неточно техническо предложение, в което са посочени дейности невключени в предмета на публичната покана.

На този етап от провеждането на поръчката допуснатата техническа грешка в образеца на „Техническо предложение“, не може да бъде отстранена, без да се променят условията, при които е обявена процедурата.

3. Настоящата заповед да се качи в раздел „Профил на купувача“ на интернет страницата на РЗИ-Бургас.

4. На основание чл. 101 г, ал.4 ЗОП Протокол № 1/22.12.2015 г., да се изпрати на участниците и да се публикува в „Профила на купувача“ на интернет страницата на РЗИ- Бургас.

5. Изпълнението на заповедта възлагам на Директор Дирекция “АПФСО” при РЗИ- Бургас- Павлина Цонева.

Копие от заповедта да се връчи на определените в нея лица за сведение и изпълнение.

**Д-р ГЕОРГИ ПАЗДЕРОВ: /п/**

*Директор на Регионална здравна инспекция- Бургас*